Folketing
2003-02-05

Jeg kan godt forstå, at mange, som ikke går i skolens omegn til hverdag, har svært ved at se forskellen, men her er der sket et indgreb i tilliden til lærerne. Der skal laves beskrivelser af, hvordan man kommer fra det ene trinmål til det andet. Det skal ministeren gøre. Kommunerne skal sikre, at der er nogle beskrivelser, som man kan følge fra det ene trinmål til det andet. Lærerforeningens formand har kaldt det for kogebogsundervisning, men det var på et tidspunkt, hvor han ikke var involveret, som han blev det. Vi er meget, meget ærgerlige over, at der sker dette skift i folkeskolens regi. Vi er ærgerlige over, at der i forligsteksten lægges op til, at nu bliver forældrene kontrollanter af lærerne og undervisningen. Efter folkeskolens formål er forældrene samarbejdspartnere. Det er en meget, meget uheldig formulering, og jeg beklager, at Socialdemokratiet har bidraget til det.